रेफ़्रीजिरेंट के कैन के टॉप पर बने वाल्व को क्लॉकवाइज़ तब तक घुमाइए जब तक कि वह टॉप में छेद न कर दे और रेफ़्रीजिरेंट होज़ से निकल कर वेहिकल के एयर कन्डीशनिंग सिस्टम में जाने न लगे। कुछ कैन्स में सील तोड़ने का तरीका भिन्न भी हो सकता है। इसलिए अगर ज़रूरत हो तो कैन पर दिये हुये निर्देशों को पढ़ लीजिये। जब आप कैन के रेफ़्रीजिरेंट को वेहिकल के इंजन में जाने दे रहे हों, तब कैन को सीधा ही पकड़े रहिए और कभी कभी उसे शेक (shake) करते रहिए। अगर आप कैन को टेढ़ा कर देंगे तब उसका दबाव कम हो जाएगा और कैन से सिस्टम को रीफ़िल करना संभव नहीं हो पाएगा।  कैन को कभी-कभी शेक करने से दबाव बना रहता है क्योंकि वह रेफ़्रीजिरेंट को सिस्टम में भेजता रहता है। कैन को टेढ़ा या उल्टा मत करिए। जब आप रीफ़िल कर रहे हों तब लीक होने के किसी भी संकेत के लिए ध्यान रखिए। अगर आपको लीक नज़र आए, तो उसकी मरम्मत किसी पेशेवर मिस्त्री से ही संभव हो पाएगी। उसको ढूंढ कर उसका समाधान करने के लिए लीक के स्थान को नोट कर लीजिये। जब आप सिस्टम को रीफ़िल कर रहे होंगे तब लीक्स को ढूँढना काफ़ी आसान होगा। जब गेज में दिखाई पड़े कि वह पूरा भर गया है तब होज़ को सर्विस पोर्ट से निकाल दीजिये, और ढक्कन फिर से लगा दीजिये। अगर कैन में रेफ़्रीजिरेंट बच गया हो तब दूसरी वेहिकल में रीचार्ज करने के लिए या इसी वेहिकल में भविष्य में दोबारा रीचार्ज करने के लिए उसे रख दीजिये।  अगर कैन खाली हो गया हो, तब आप उसे फेंक सकते हैं। अगर आप उसे स्टोर करना चाहते हों, तब यह सुनिश्चित हो जाइए कि कैन लीक न कर रहा हो। अगर आपको कोई लीक दिखाई पड़े या कंप्रेसर काम न करे, तब आपको वेहिकल मरम्मत के लिए ले ही जानी पड़ेगी। एसी कंप्रेसर को बदलने के लिए कुछ ख़ास टूल्स की ज़रूरत पड़ सकती है, इसलिए यह काम अधिकांश शौकिया मेकेनिकों के बस का नहीं होता है। रेफ़्रीजिरेंट की लीक का समाधान करते समय सावधान रहना सुनिश्चित करिए क्योंकि वह इतना ठंडा हो सकता है कि गंभीर चोट लग सकती है।

How would you rephrase that briefly using Hindi?
वाल्व को घुमा कर कैन की सील तोड़ दीजिये: कैन को सीधा पकड़िए: लीक्स (leaks) का ध्यान रखिए: चार्ज करने वाले होज़ को निकाल कर कैन को किसी ठंडे जगह में रख दीजिये: अगर ज़रूरी हो तब वेहिकल को मरम्मत के लिए ले जाइए: